วันหยุดมาทานอาหารญี่ปุ่นใกล้บ้าน ขับรถมาเส้นหน้ามทส.ประตู1 เลยรร.สารสาร์ท ไปสักพัก ร้านอยู่ติดถนนซ้ายมือ ร้านย้ายจากที่เดิมแถบวงเวียนประตูมทส.มาที่นี่ได้ประมาณ2เดือน มีป้ายชัดเจน

DANG DANG 

ดัง ดัง ร้านอาหารญี่ปุ่น เปิดทุกวัน เว้นวันพุธหยุด วันธรรมดาร้านเปิด1100-1400,1700-2100  ส-อา เปิดทั้งวัน 

วันนี้มาเช้า ร้านไม่มีคน  ภายในร้านเป็นห้องตกแต่งเรียบๆเปิดUBCช่องNHKหนังญี่ปุ่นโบราณ มีมุมฟุตบอล เสื้อบอลSWAT CAT คอเดียวกัน  ร้านนี้เจ้าของเป็นชาวญี่ปุ่นเเท้ๆ  ให้การทักทายลูกค้าดี  ร้านวันนี้ดูเงียบ เราคงมาเช้าไป  นั่งทานโต๊ะเดียว พนักงานให้บริการดี เมนูอาหารญี่ปุ่นมีเยอะ ราคาเท่าๆกับฟูจิเลยล่ะ ยังไม่รวมVat7%ด้วยนะ เมนูวันนี้

@ ยำสาหร่าย(70)***
@ ข้าวแกงกะหรี่หมูชุบเกล็ดขนมปังทอด(179)****
@ ข้าวหน้าไก่ชุบเกล็ดขนมปังทอด(179)***
@ข้าวหน้าไก่ผัดกิมจิ(169)***
@ เซตทงคัตสึ (210)***

 รสชาดโดยรวม  โดยเฉพาะหมูทอดเหมือนฟูจิเป๊ะ @ยำสาหร่ายถ้วยเล็กใส่แตงดองมาเยอะรสออกเปรี้ยวเค็มปริมาณน้อย @ข้าวแกงกระหรี่หมูทอดไม่เผ็ดเลย หมูทอดกรอบรสเดียวกับฟูจิ รวมทั้งมิโสะซุปด้วย สลัดถ้วยเล็กมีรสวาซาบินิดๆ  @ข้าวหน้ากิมจิ ใส่กิมจิมาเยอะเปรี้ยวๆกรอบ ไก่ออกหวาน ปริมาณน้อยไปหน่อย  @ เซตทงคัตสึ รสชาดเดียวกันหมูทอดชุบเกล็ดขนมปัง เครื่องเคียงอย่างละนิดละหน่อย @ ข้าวหน้าไก่ชุบเกล็ดขนมปัง ราดหน้าไข่หวานๆเหมือนข้าวหน้าไข่

โดยรวม
คุณภาพ รสชาดอาหาร ให้ 7/10
การบริการ  ความรวดเร็ว ให้ 8/10
ราคาอาหาร ค่อนข้างสูง ให้ 6/10
ความคุ้มค่าอาหารมื้อนี้ ให้ 6/10 เพราะอาหารรสชาดและราคาเท่ากับร้านอาหารญี่ปุ่นมาตรฐานในห้าง แต่ราคาค่อนข้างสูงเมื่อเทียบกับปริมาณและคุณภาพ รวมทั้งไม่ได้ลด10%เหมือนร้านมาตรฐานที่เป็นสมาชิก เลยรู้สึกอิ่มแบบไม่คุ้มค่าสักเท่าไหร่